[{"text_idx": "#000006", "text": "Gwirfoddolwyr yn atgyweirio cymhorthion clyw ym Mhowys"}, {"text_idx": "#000007", "text": "Mae gwirfoddolwyr mewn clinigau Hear to Help yn helpu\u2019r gymuned a\u0302 nam ar eu clyw ym Mhowys trwy wneud ma\u0302n atgyweiriadau o gymhorthion clyw."}, {"text_idx": "#000008", "text": "Mae ymchwil yn dangos bod 65% o bobl sy\u2019n defnyddio cymhorthion clyw am y tro cyntaf yn cael trafferthion wrth eu defnyddio. Gall gwirfoddolwyr yng nghlinigau Hear to Help ymgymryd a\u0302 ma\u0302n waith trwsio yn y gymuned leol, a thrwy hynny arbed oriau o amser teithio i bobl wrth ymweld a\u0302\u2019u hadran awdioleg y GIG a lleihau gymaint a\u0302 phosibl ar yr angen am apwyntiadau cleifion allanol yr ysbyty."}, {"text_idx": "#000009", "text": "Mae Action on Hearing Loss yn gweithio mewn partneriaeth ag awdiolegwyr y GIG a gwirfoddolwyr, llawer ohonynt wedi colli eu clyw."}, {"text_idx": "#000014", "text": "Mae\u2019n cynnig gwasanaeth cynnal a chadw cymhorthion clyw sylfaenol yn llawer agosach at y cartref ar gyfer y rhai sy\u2019n defnyddio cymhorthion clyw\u2019r GIG. Yn aml iawn mae clinigau\u2019r ysbyty yn brysur iawn, felly mae\u2019r sesiynau galw heibio hyn yn helpu i leihau\u2019r galw yn yr ysbyty a hefyd yn ei gwneud hi\u2019n haws ac yn fwy cyfleus i gleifion."}, {"text_idx": "#000015", "text": "Mae\u2019r effaith ar gleientiaid yn amlwg. \u2018Pan fydd rhywun yn dod i mewn i\u2019r clinig, a heb fod ers misoedd, ac un o\u2019r gwirfoddolwyr yn trwsio\u2019i gymhorthydd clyw, cawn weld gwe\u0302n o glust i glust\u2019 meddai Rachael Beech, Rheolwr Hear to Help yn Action on Hearing Loss, sy\u2019n gweithio\u2019n bennaf ym Mhowys."}, {"text_idx": "#000016", "text": "\u2018Bydd gwirfoddolwyr yn gweld yn syth pa effaith maen nhw wedi\u2019i chael ar ansawdd bywyd rhywun, ac mae hynny mor braf. Mae nifer o\u2019r gwirfoddolwyr yn colli eu clyw hwythau, felly maen nhw\u2019n gallu bod yn empathig a\u0302\u2019u cleientiaid."}, {"text_idx": "#000017", "text": "\u2018Maen nhw\u2019n deall yr effaith mae colli eich clyw yn gallu ei chael ar hunanhyder, yn ogystal a\u0302\u2019r gallu i gymryd rhan mewn gweithgareddau cymdeithasol\u2019"}, {"text_idx": "#000019", "text": "I rai cleientiaid, mae dod i\u2019r clinig Hear to Help wedi dod yn rhan o\u2019u bywyd, lle gallan nhw gael paned o de neu goffi a sgwrs gyfeillgar yn ogystal a\u0302 thrwsio eu cymhorthion clyw."}, {"text_idx": "#000026", "text": "Mae\u2019r rhaglen Hear to Help yn bartneriaeth ardderchog rhwng awdiolegwyr sydd a\u0302\u2019r arbenigedd proffesiynol ac Action for Hearing Loss sy\u2019n arbenigo mewn cynnwys gwirfoddolwyr a\u2019r hyblygrwydd i sefydlu a datblygu systemau newydd sy\u2019n gweithio i bobl leol yn eu cymunedau."}, {"text_idx": "#000034", "text": "Mae Action on Hearing Loss wedi parhau i gynorthwyo cleientiaid ym Mhowys drwy gydol cyfnod y cyfyngiadau symud, gyda gwirfoddolwyr yn ymgymryd a\u0302 chryn dipyn o weithgarwch o bell. \u2018Er nad ydyn ni wedi gallu helpu cleientiaid wyneb yn wyneb yn ein clinigau neu ar ymweliadau cartref, rydyn ni wedi gallu eu cyfeirio at y cymorth sydd ei angen arnyn nhw\u2019 meddai Rachael."}]